હિન્દુ ભક્તિની ત્રીજી અભિવ્યક્તિ ઍટલે તીર્થયાત્રા અથવા ધાર્મિક સ્થળોનો પ્રવાસ. કમ સે કમ વર્ષ માં ઍકવાર બની શકે તો ઘરથી દૂર પવિત્ર સંતો, મંદીરો અને સ્થળો ની મુલાકાત માટે પ્રવાસ યોજાય છે. આવા પ્રયટન દરમ્યાન દેવ, દેવો અને ગુરુઓ જ જીવનના કેન્દ્રા સ્થાને હોય છે. દુન્વયી બાબતો બધી બાજુ પર હડસેલાઈ જાય છે. આ રીતે તીર્થયાત્રા તમને તમારા રોજબરોજના પ્રશ્નોથી તદ્દન વિખૂટા પાડી વિરામ આપે છે. આવા સમયે વિશિષ્ટ પ્રાથનાઓ ધ્યાનમાં રખાય છે અને કોઈક પ્રકારનું પ્રાયશ્ચિત અથવા ત્યાગ ઍ આ પધ્ધતીનો ભાગ બની રહે છે. હકીકતમાં તીર્થયાત્રાની તૈયારીઓ યાત્રા જેટલીજ મહત્વની હોય છે. યાત્રાના કેટલાય દિવસો કે અઠવાડિયા અગાઉ યાત્રળુ કેટલીક આધ્યાત્મિક શિસ્ત પાળતા થાય છે જેવી કે ભારે ખોરાક ઘટાડવો અને હળવો ખોરાક વધારવો તેમજ અઠવાડિયામાં ઍક દિવસ ઉપવાસ કરવો. રોજ રાત્રે સૂતા પહેલા ધાર્મિક ગ્રંથોમાંથી વાંચન કરવુ અને છેલ્લા અઠવાડિયાના દિવસોમાં ધાર્મિક શિસ્તોમાં બમણો સમય ફાળવવો.